|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 206 Αθήνα, 7/4/2017

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει την 24ωρη Πανελλαδική Απεργία που έχει προκηρύξει η Ομοσπονδία Ιδιωτικών Υπαλλήλων Ελλάδας (ΟΙΥΕ) ενάντια στη λειτουργία των καταστημάτων την Κυριακή 9 Απριλίου, ενάντια στην καταπάτηση των δεσμεύσεων της Κυβέρνησης για κατάργηση της κυριακάτικης λειτουργίας των καταστημάτων.

Πρέπει να γίνει αντιληπτό ότι η συντριπτική πλειοψηφία των καταστημάτων που «δοκίμασαν» τις Κυριακές δεν κατάφερε να καλύψει ούτε τα βασικά έξοδα λειτουργίας. Χιλιάδες εργαζόμενοι εργάστηκαν χωρίς ρεπό και χωρίς να πληρωθούν, αδύναμοι να αντιδράσουν από τα ήδη πάρα πολλά προβλήματα που μαστίζουν τον κλάδο του εμπορίου: απλήρωτες ώρες εργασίας, μειώσεις μισθών, ωράρια λάστιχο, απολύσεις.

Καλούμε όλα τα σωματεία μέλη μας να στηρίξουν έμπρακτα την 24ωρη απεργία. Όλοι ενωμένοι να δηλώσουμε την αντίθεσή μας στην πολιτική που βάζει «λουκέτο» σε χιλιάδες μικρομεσαίες επιχειρήσεις.

**Το Δ.Σ.**